Mehmedi fiatalkora óta több korosztályos svájci válogatottban is szerepelt. Tagja volt a 2008-as U17-es Eb-n szereplő svájci csapatnak, illetve szerepelt a 2009-es U19-es Eb-n. Mindkét esetben a csoportkörben búcsúztak. A 2011-es U21-es Eb-n azonban egészen a döntőig jutott a svájci válogatottal. A torna legtöbb mérkőzését végigjátszotta, a Fehéroroszország elleni csoportmeccsen két gólt is szerzett, majd a Csehország elleni elődöntő hosszabbításában az ő találata döntött. Végül a döntőben alulmaradtak a spanyolokkal szemben 0:2 arányban.&lt;br&gt;